Prezident farmoni bilan 2024 yilda qo‘shimcha ishlanmaydigan va ko‘chirilgan dam olish kunlari belgilandi. Foto: Shutterstock "2024 yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risida"gi prezident farmoni qabul qilindi. 2024 yilda quyidagi qo‘shimcha dam olish kunlari belgilandi: barcha xodimlar uchun (ish haftasining turidan qat’i nazar): 22 mart – juma;  11 aprel – payshanba;  18 iyun – seshanba;  3 sentabr – seshanba;  31 dekabr – seshanba. 6 kunlik ish haftasida ishlaydigan xodimlar uchun: 2 yanvar – seshanba;  23 mart – shanba;  12 aprel – juma;  31 avgust – shanba;  30 dekabr – dushanba. 5 kunlik ish haftasida ishlaydigan xodimlar uchun dam olish kunlari quyidagi tartibda ko‘chiriladi: 6 yanvar – shanba kunidan 2 yanvar – seshanba kuniga;  13 aprel – shanba kunidan 12 aprel – juma kuniga;  14 dekabr – shanba kunidan 30 dekabr – dushanba kuniga.